ΑΣΚΗΣΗ 3: ΜΕΤΡΗΣΗ ΤΗΣ ΠΥΚΝΟΤΗΤΑΣ ΚΑΙ ΤΗΣ ΣΤΑΘΕΡΟΤΗΤΑΣ ΦΥΤΙΚΩΝ ΕΙΔΩΝ ΕΝΟΣ ΦΡΥΓΑΝΙΚΟΥ ΟΙΚΟΣΥΣΤΗΜΑΤΟΣ ΜΕ ΤΗ ΜΕΘΟΔΟ ΤΩΝ ΤΥΧΑΙΩΝ ΤΕΤΡΑΓΩΝΩΝ

Με τη μέθοδο των τυχαίων τετραγώνων θα δοθούν ποσοτικές εκτιμήσεις για τη πυκνότητα των φυτικών ατόμων και τη σταθερότητά τους στο οικοσύστημα. Οι δύο αυτές έννοιες είναι βασικές στις πληθυσμιακές μελέτες.
Η πυκνότητα ορίζεται ως ο αριθμός των ατόμων στη μονάδα επιφάνειας, στη μονάδα όγκου ή στη μονάδα βιοτόπου (habitat), ανάλογα με τον οργανισμό που μελετάμε.
Η σταθερότητα ορίζεται ως η απουσία διακυμάνσεων στους πληθυσμούς. Υποδηλώνει την ικανότητα των πληθυσμών να αντεπεξέρχονται στις διαταραχές που πιθανά συμβαίνουν στο περιβάλλον τους χωρίς μεγάλες αλλαγές στη σύνθεσή τους.

Συλλογή δεδομένων

 Σε 5 τετράγωνα 4 Χ 4 μέτρα (σε τυχαία διάταξη) μετράμε τον αριθμό των ατόμων κάθε είδους. Τα στοιχεία σημειώνονται στον πίνακα 1.

Επεξεργασία δεδομένων

Για κάθε είδος υπολογίζουμε τις παρακάτω παραμέτρους και τις σημειώνουμε στον πίνακα 1:
►Πi : η πυκνότητα κάθε είδους
Πi = αριθμός ατόμων του είδους i ανά  m2
►Π  : η συνολική πυκνότητα
                               Π = ΣΠi
►RΠi: η σχετική πυκνότητα κάθε είδους
RΠi = (Πi / Π) x 100
►Si : η σταθερότητα κάθε είδους

Η σταθερότητα του κάθε είδους εκτιμάται με την ακόλουθη κλίμακα:
V	: είδος που εμφανίζεται σε 80 - 100 % των δειγματοληπτικών επιφανειών (τετραγώνων)
IV	: είδος που εμφανίζεται σε 60 - 80 % των δειγματοληπτικών επιφανειών
III	: είδος που εμφανίζεται σε 40 - 60 % των δειγματοληπτικών επιφανειών
II	: είδος που εμφανίζεται σε 20 - 40 % των δειγματοληπτικών επιφανειών
I	: είδος που εμφανίζεται σε   2 - 20 % των δειγματοληπτικών επιφανειών
SS	: είδος που εμφανίζεται σε < 2 % των δειγματοληπτικών επιφανειών 

ΑΣΚΗΣΗ 4:  ΜΕΛΕΤΗ ΤΗΣ ΠΟΙΚΙΛΟΤΗΤΑΣ ΕΝΟΣ ΟΙΚΟΣΥΣΤΗΜΑΤΟΣ ΜΕ ΤΗ ΧΡΗΣΗ ΔΥΟ ΜΕΘΟΔΩΝ. ΣΥΓΚΡΙΣΗ ΤΩΝ ΜΕΘΟΔΩΝ

Με τον όρο βιοποικιλότητα εννοούμε τον αριθμό των ειδών  σε κάποια συγκεκριμένη περιοχή (δάσος, νησί, χώρα, ήπειρο, κλπ).
Η βιοποικιλότητα εκτιμάται κυρίως με τη σχέση του αριθμού ειδών (S) που συναντώνται στην υπό διερεύνηση περιοχή προς την αφθονία των ατόμων σε κάθε είδος (Ν). Υπάρχουν διάφορα  μαθηματικά  μοντέλα που χρησιμοποιούνται για την εκτίμηση της βιοποικιλότητας.
Στη συγκεκριμένη άσκηση θα χρησιμοποιηθεί ο δείκτης ποικιλότητας Shannon-Weaver (ή για άλλους Shannon-Wiener) και ο δείκτης ισομερούς κατανομής.

Ο δείκτης Shannon-Wiener (Η') είναι μέτρο του μέσου βαθμού "αβεβαιότητας" στην πρόβλεψη του είδους, στο οποίο ανήκει ένα άτομο που συλλαμβάνεται τυχαία από ένα δείγμα S ειδών και Ν ατόμων. Η μέση αυτή αβεβαιότητα αυξάνει όσο αυξάνει ο αριθμός ειδών και όσο η κατανομή των ατόμων στα είδη τείνει σε ομοιομερή κατανομή. Κατά συνέπεια, ο Η' έχει δύο ιδιότητες που τον καθιστούν προσφιλή για τη μέτρηση της ποικιλότητας ειδών:
α) Η'=0, όταν στο δείγμα υπάρχει μόνο ένα είδος
β) ο Η' παίρνει μέγιστη τιμή μόνο όταν όλα τα είδη του δείγματος αντιπροσωπεύονται από τον ίδιο αριθμό ατόμων, όταν δηλαδή η σχετική πυκνότητα των ειδών είναι ίση. Η εξίσωση του δείκτη ποικιλότητας κατά Shannon-Wiener είναι η ακόλουθη:


          όπου,

Η'	=	η μέση αβεβαιότητα ανά είδος σε μια βιοκοινωνία, που πρακτικά έχει απειράριθμα μέλη και η οποία αποτελείται από S είδη γνωστών σχετικών συχνοτήτων (p1, p2, p3,...,pi,...,ps)
S	=	ο αριθμός των ειδών του δείγματος
pi	=	η σχετική πυκνότητα του είδους i

Ο υπολογισμός του Η' στην πράξη γίνεται από την εξίσωση:




όπου,  ni = ο αριθμός των ατόμων που ανήκουν στο είδος i
 n	= ο συνολικός αριθμός ατόμων του δείγματος
Ο δείκτης αυτός προϋποθέτει ότι τα άτομα του δείγματος συλλέγονται τυχαία από πολύ μεγάλους πληθυσμούς που τείνουν στο άπειρο και όλα τα είδη της βιοκοινωνίας αντιπροσωπεύονται στο δείγμα. Επειδή ο αριθμός ειδών του δείγματος είναι συνήθως μικρότερος από τον αριθμό των ειδών της βιοκοινωνίας, ο δείκτης περικλείει υποκειμενική εκτίμηση επειδή αγνοούνται τα πολύ σπάνια είδη. Η αντικειμενικότητα του δείκτη αυξάνει όσο αυξάνει το μέγεθος του δείγματος. Η τιμή του δείκτη αυτού κυμαίνεται συνήθως μεταξύ 1,5 και 3,5 (σε πολύ σπάνιες επιπτώσεις υπερβαίνει την τιμή 4,5).

Ο δεύτερος δείκτης που θα χρησιμοποιήσουμε είναι ο Δείκτης Ισομερούς Κατανομής (J), που υπολογίζεται από την ακόλουθη εξίσωση:


   όπου,

Η'     =	ο εκτιμηθείς δείκτης ποικιλότητας Shannon-Wiener
Hmax =	ο δείκτης ποικιλότητας όταν όλα τα είδη του δείγματος 
αντιπροσωπεύονται από ίσο αριθμό ατόμων στο δείγμα. 

Το Hmax υπολογίζεται από τον τύπο: 


όπου S είναι ο αριθμός των ειδών στο δείγμα.

